‘বাফটা’য় বাজিমাত করল কোন তারকারা!

ওয়েব ডেস্ক:  লন্ডনের রয়েল ফেস্টিভাল হলে হয়ে গেল ৭৮তম ব্রিটিশ অ্যাকাডেমি ফিল্ম অ্যাওয়ার্ডসের (বাফটা) আসর (BAFTA Awards 2025)। সর্বোচ্চ ১২ মনোনয়ন পেয়েছে ‘কনক্লেভ’ (Conclave)। ১১ টি পেয়েছিল ‘ব্রুটালিস্ট'(Brutalist)। প্রত্যেকেই চারটি করে পুরস্কার জিতে নিয়েছে।

প্রসঙ্গত, অনেকেই এবার এগিয়ে রেখেছিলেন জ্যাক অঁদিয়ারের বহুল চর্চিত ছবি ‘এমিলিয়া পেরেজ’কে (Emilia Perez.)। যদিও শেষ পর্যন্ত সেরা ছবির পুরস্কার জিতে নিল ‘কনক্লেভ’। এডওয়ার্ড বার্গারের এই ছবিটি তৈরি হয়েছে ২০১৬ সালে প্রকাশিত রবার্ট হ্যারিসের একই নামের উপন্যাস অবলম্বনে। মেক্সিকোর কুখ্যাত এক মাদকসম্রাট ফন্দি করে, অস্ত্রোপচার করে নারীতে রূপান্তরিত হবে। এমন গল্প নিয়ে ফরাসি নির্মাতা জ্যাক অঁদিয়ার বানিয়েছেন ‘এমিলিয়া পেরেজ’। শুরুতে তত আলোচনা না হলেও গত বছর কান উৎসবে সেরা অভিনেত্রীর পুরস্কার পাওয়ার পর থেকেই ছবিটি নিয়ে আগ্রহ তৈরি হয়। চলতি বছর গোল্ডেন গ্লোবে সর্বোচ্চ চার পুরস্কার জিতেছে ‘এমিলিয়া পেরেজ’। বাফটায় সিনেমাটি জিতেছে সেরা অ-ইংরেজিভাষী সিনেমার পুরস্কার।
অন্যদিকে ‘দ্য ব্রুটলিস্ট’ ছবিটি তৈরি হয়েছে হাঙ্গেরির গণহত্যা থেকে বেঁচে যাওয়া এক তরুণ স্থপতির গল্প নিয়ে। ‘গোল্ডেন গ্লোব’ পুরস্কার জিতেছিল এই ছবি।’দ্য ব্রুটালিস্ট’ ছবিতে অভিনয় করে সেরা অভিনেতা হয়েছেন এড্রিয়েন ব্রডি।

আরও পড়ুন: কুম্ভস্নানে গিয়ে ভেজা শরীর দেখিয়ে রোষানলে অভিনেত্রী!

এরপর সাম্প্রতিক সময়ে বলার মতো তেমন কোনো কাজ নেই। এ সিনেমা দিয়ে সেরা অভিনেতার পুরস্কার জেতা ব্রডির জন্যও তাই অন্য রকম ফেরা। ‘দ্য ব্রুটালিস্ট’-এর মতো রোমান পোলানস্কির সে ছবিতেও এক ইহুদির চরিত্রের অভিনয় করেছিলেন, যে গণহত্যা থেকে বাঁচার চেষ্টা করছে! গত বছর কানে স্বর্ণপাম জেতে শন বেকারের ‘আনোরা’। এক স্ট্রিপ ড্যান্সার ও রাশিয়ান গ্যাংস্টারের সন্তানের প্রেমের গল্প নিয়ে নির্মিত সিনেমাটির প্রশংসায় পঞ্চমুখ ছিলেন সমালোচকেরা। ছবিতে প্রধান চরিত্রে অভিনয় করে চমকে দিয়েছিলেন তরুণ মার্কিন অভিনেত্রী মাইকি ম্যাডিসন। তিনি এবার বাফটায় সেরা অভিনেত্রীর পুরস্কার জিতলেন। ‘সুপারম্যান: দ্য ক্রিস্টোফার রিভ স্টোরি’ তথ্যচিত্রই বাফটায় সেরা তথ্যচিত্রের পুরস্কার জিতেছে। সেরা অ্যানিমেশন ছবি জিতেছে ‘ওয়ালেন্স অ্যান্ড গ্রোমিট: ভেনজেন্স মোস্ট ফাউল’ । ছবিটি নির্মাণ করেছেন নিক পার্ক ও মার্লিন ক্রোসিংহাম।